als_Latn dik_Latn sag_Latn
aSport – Kombëtarja U-20 në Futboll ka barazuar dje pasdite 2-2 me Bosnjë-Hercegovinën, në ndeshjen e dytë në Grupin A, e vlefshme për Lojërat Mesdhetare “Mersin 2013” (u luajt në stadiumin “Tarsus”).
Një fitore që mban ende gjallë shpresat e ekipit kuqezi për kualifikim në gjysmëfinale, pa humbjes 2-0 në sfidën e parë me Turqinë. Kombëtarja që drejtohet nga trajneri Skënder Gega arriti të barazojë në pjesën e dytë, pasi ishte në disavantazh 0-2, duke treguar grinte e dëshirë për fitore. Madje kuqezinjtë iu afruan suksesit, por nuk arritën ta gjejnë golin e fitores në minutat e fundit.
Një pjesë e parë e karakterizuar nga shumë ndërprerje të lojës, ndoshta për shkak ta lojës pak të
rëndë, që në fund të sfidës solli edhe 3 kartona të verdhë në total. Tanët kanë shanset e tyre për të shënuar, por pikërisht atëherë kur mendohej se pjesa e parë do të mbyllej në barazim vjen goli i skuadrës boshnjake. Kundërshtarët përfitojnë nga gabimet në mbrojtje dhe realizojnë në minutën e 44-t me anë të Bajiç. Me hovin e avantazhit boshnjakët e nisin edhe pjesën e dytë dhe 7 minuta pasi kishte filluar loja gjejnë golin e dytë sërish me anë të Bajiç, që dyfishon shifrat me një gol të bukur nga distanca.
Pas pësimit të golit të dytë, kombëtarja shqiptare “zgjohet” dhe e rrit ndjeshëm presionin në gjysmëfushën kundërshtare, duke qenë më kërkuese dhe qarkullon më shumë topin. Kjo sjell dhe golin e parë të kombëtares së Gegës në këtë turne, me anë të Turtullit, që godet saktë me kokë pas një krosimi. Edhe goli i barazimit
është fotokopje e golit të parë dhe pas një goditje dënimi realizon me kokë Rrahmani, që përfiton nga dalja e gabuar e portierit boshnjak.
Në minutat e mbetura kuqezinjtë kanë dy raste të mira shënimi, por pa sukses, duke bërë që ndeshja të mbyllet në barazim 2-2. Gjithsesi, një pikë shprese për Shqipërinë, e cila duhet të fitojë
me çdo kusht ndaj Marokut nesër në mbrëmje, në ndeshjen e tretë eliminatore në grup.
Shqipëria:
Teqja, Muskaj, Hoxhallari, Rrahmani, Turtulli, Gavazaj, Gjino, Ymeraj, Ferhati, Hyseni, Ahmedi.
Bosnjë-Hercegovina:
Kjosevski, Muharemoviç, Petroviç, Gojkoviç, Civa, Jpkiç, Popoviç, Bajiç, Hodziç, Rahmanoviç, Mariç
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn eng_Latn